Държавен вестник, бр. 27, 2019 г., стр. 110

СТР.  110	
Д Ъ Р Ж А В Е Н  В Е С Т Н И К 	
БРОЙ  27
Комисията за регулиране на съобщенията 
ще продължи дейностите по преразпреде-
ление на радиочестотния спектър в лента 
3400-3800 MHz за осигуряване на условия за 
ползване на обхвата за 5�����������������
G����������������
 мрежи и за пре-
доставяне на предприятията на непрекъснати 
ленти с широчина от 100 MHz или по-широки. 
Във връзка с приетото Решение за изпъл-
нение (ЕС) 2019/235 Комисията за регулиране 
на съобщенията ще предприеме действия по 
изменение на Техническите изисквания за 
работа на наземни мрежи, позволяващи пре-
доставяне на електронни съобщителни услуги 
с оглед създаване на условия за въвеждане на 
5G мрежи в България.
1.5. Обхват 2.6 GHz
През 2015 г. целият честотен ресурс в об-
хват 2.6 GHz беше освободен за граждански 
нужди. През последните три години в рамките 
на провежданите обществени консултации e 
проявяван принципен интерес от страна на 
бизнеса за ползване на радиочестотен спектър 
от този обхват, в случай че бъдат намалени 
високите такси за предоставяне и ползване 
на радиочестотен спектър от обхват 2.6 GHz.
Изграждането на мрежи с национален 
обхват ще изисква по-големи инвестиции 
в сравнение с по-ниските обхвати. Поради 
по-късите разстояния на разпространение на 
вълните той не е приложим за изграждане на 
мрежи с национално покритие. Наличният 
спектър в лента 2500-2690 MHz, който въз-
лиза на 190 MHz (2 × 70 MHz в режим FDD 
и 50 MHz в режим TDD), позволява да бъде 
предоставян в голямо количество в срав-
нение с по-ниските обхвати, което създава 
възможност за използване на честотни канали 
с широка честотна лента. Обхват 2.6 GHz е 
подходящ за осигуряване на по-голям капа-
цитет за обслужване на нарастващия трафик 
на данни, т.е. може да се ползва основно 
като капацитетен слой на мрежите в гъсто 
населени райони, където потреблението на 
услуги е по-голямо. 
С цел насърчаване на предприятията 
да развиват своите мрежи и съответно да 
предоставят качествени услуги на своите 
потребители еднократната административна 
и годишна такса за радиочестотния спектър 
в обхват 2.6 GHz бяха намалени.
Комисията за регулиране на съобщенията 
ще продължи да предприема действия за пре-
доставяне на честотен ресурс обхват 2.6 GHz 
с оглед осигуряване на условия за ефективно 
ползване на спектъра и предоставяне на услуги 
с високо качество в гъсто населени райони. 
1.6. Обхват 800 MHz
През последните три години се проведоха 
проучвания и анализи за възможностите за 
използване на обхват 800 MHz, т.нар. първи 
цифров дивидент за наземни мрежи, позволя-
ващи предоставянето на електронни съобщи-
телни услуги. С цел осигуряване на условия 
за неговото хармонизирано ползване 64-ти 
канал (радиочестотна лента 814-822 MHz), 
който се ползваше за наземна цифрова теле-
визия, беше освободен за ползване за първи 
цифров дивидент.
Разпоредбите на Решение 2010/267/ЕС, 
свързани с техническите условия за използ-
ване на обхват 800 MHz, са определени в 
Техническите изисквания за работа на на-
земни мрежи, позволяващи предоставянето 
на електронни съобщителни услуги. В Тари-
фата за таксите са дефинирани таксите за 
предоставяне и ползване на честотен ресурс 
от този обхват.
Към настоящия момент разпоредбите на 
Решение 243/2012/ЕС12 за издаване на разре-
шения с цел да се позволи използването на 
обхват 800 MHz за електронни съобщителни 
услуги могат да бъдат приложени единствено в 
ленти 811-821 МHz и 852-862 МHz (2 × 10 MHz), 
и то след провеждане на технически тестове, 
с които да се установи липсата на смущения 
в работата на военното радиоелектронно 
оборудване. 
Останалият ресурс от обхват 800 MHz 
(ленти 790-811 МHz и 822-852 МHz) все още 
не е освободен за граждански нужди.
България е единствената държава – член-
ка на Европейския съюз, която все още не 
е предоставила спектър в обхват 800 MHz.
При проведените от Комисията за регули-
ране на съобщенията обществени консултации 
за установяване интереса за ползване на ра-
диочестотен спектър в обхват 800 MHz беше 
установено, че мобилните предприятия имат 
голям интерес към ползването на честотен 
ресурс от този обхват. Обхватът е подходящ 
за развитие на мрежи с национален обхват, 
предвид което предоставянето на честотен 
ресурс ще бъде предпоставка за осигуряване 
на покритието на високоскоростни безжични 
мрежи в отдалечени и рядко населени райони 
на страната ни. 
Минималното количество радиочестотен 
ресурс, който е необходим за изграждане 
на пълноценно функционираща LTE мрежа 
с национален обхват, е 2 × 10 MHz за едно 
предприятие. Освободеният спектър в обхват 
800 MHz е крайно недостатъчен от гледна 
точка на броя на предприятията и степента на 
развитие на пазара и потребителското търсене 
на висококачествени съобщителни услуги. 
Предвид това считаме, че целият ползван 
за национална сигурност честотен ресурс в 
обхват 800 MHz следва да бъде освободен за 
граждански нужди.
12 Решение 243/2012/ЕС на Европейския пар­
ламент и на Съвета за създаване на многогодишна 
програма за политиката в областта на радиочестот-
ния спектър.